wickkiey/tamil-wikipedia-chunked huggingface dataset:
# குறுமுறை வகுத்தல்

## வழிமுறை

### எடுத்துக்காட்டுகள்

;500 ÷ 4  
:<math>
\begin{matrix}
\quad 125\\
4\overline{)500}\\
\end{matrix}
</math>  
மாறாக, வகுத்தலுக்கான கோட்டை வகுபடுஎண்ணுக்குக் கீழிட்டும் செய்யலாம்.  
:<math>
\begin{matrix}
4\underline{|500}\\
\ \ 125\\
\end{matrix}
</math>  
நீள்வகுத்தல் அளவுக்கு குறுவகுத்தல் எழுதுதாளில் இடமடைப்பதில்லை. எனினும் குறுவகுத்தலுக்கு மனக்கணக்குத் தேவைப்படுகிறது என்பதையும் கருத்தில் கொள்ளவேண்டும்.  
; 950 ÷ 4  
படிநிலை 1:  
:<math>
\begin{matrix}
4 \overline{)950} \
\end{matrix}
</math>  
படிநிலை 2:
:<math>
\begin{matrix}
2\\
4\overline{)9^150}
\end{matrix}
</math>  
படிநிலை 3:
:<math>
\begin{matrix}
\,\,2\ 3\\
4\overline{)9^15^30}\\
\end{matrix}
</math>  
படிநிலை 4:
:<math>
\begin{matrix}
\quad 2\ 3\ 7\\
4\overline{)9^15^30^2}\\
\end{matrix}
</math>  
படிநிலை 5:  
படிநிலை 4 இல் கிடைக்கும் இறுதிமீதி = 2. இத்துடன் வகுத்தலை நிறைவு செய்து ஈவை கலப்பு பின்ன வடிவில் எழுதலாம்.
:950 ÷ 4 = <math> 237\tfrac{2}{4} = 237\tfrac{1}{2}</math>  
அல்லது தசம பின்ன வடிவில் பெறுவதற்குப் பின்வருமாறு தொடரலாம்.  
:<math>
\begin{matrix}
\quad 2\ 3\ 7.\ 5\\
4\overline{)9^15^30.^20}\\
\end{matrix}
</math>  
: 950 ÷ 4 = 237.5  
மாற்று வடிவம்:  
:<math>
\begin{matrix}
4\underline{|9^15^30.^20}\\
\ \ 2\ 3\ 7.\ 5\\
\end{matrix}
</math>
# குறுமுறை வகுத்தல்

## பகாக் காரணியாக்கம்

ஒரு எண்ணின் பகாக் காரணிகளைக் காண்பதற்கு குறுவகுத்தல் மிகவும் பயனுள்ளது. பகாக் காரணியாக்கம் செய்யப்பட வேண்டிய எண்ணின் பகாக் காரணிகளைக் கண்டுபிடிப்பதற்கு அந்த எண்ணைப் பகா எண்களால் அடுத்தடுத்து குறுவகுத்தல் முறையில் வகுக்கப்படுகிறது.  
எடுத்துக்காட்டு:
:<math>
\begin{matrix}
2\underline{|950}\\
5\underline{|475}\\
5\underline{|\ 95}\\
\ \ \ 19\\
\end{matrix}
</math>  
::950 = 2 x 5² x 19
# குறுமுறை வகுத்தல்

## மாடுலோ வகுத்தல்

வகுத்தலில் மீதி மட்டுமே தேவைப்படும் கணக்குகளுக்கு குறுவகுத்தல் முறை பொருந்தும். மாடுலோ எண்கணித செயல்கள், வகுபடுதன்மைச் சோதனைக் கணக்குகளில் இம்முறை பயனுள்ளதாக இருக்கும். இச்செயல்களில் ஈவுகள் குறித்துக் கொள்ளப்படுவதில்லை. மீதிகள் மட்டுமே தேவைப்படுகின்றன.  
எடுத்துக்காட்டு:
:16762109 ஐ 7 ஆல் வகுக்கக் கிடைக்கும் மீதி காணல்:  
:<math>
\begin{matrix}
7)16^27^66^32^41^60^49^0
\end{matrix}
</math>
:16762109 ஐ 7 ஆல் வகுக்கும்போது கிடைக்கும் மீதி = 0  
: ஃ <math>16762109 \equiv 0</math> (mod <math>7</math>)
# குயிசூ

**குயிசூ** ( Guizhou) என்பது சீன மக்கள் குடியரசைச் சேர்ந்த நாட்டின் தென்மேற்குப் பகுதியிலுள்ள மாகாணங்களுள் ஒன்று. அதன் மாகாணத் தலைநகரம் குய்யங் ஆகும்.
# குயிசூ

## பெயர்

இந்த பகுதி முதல் முதலில் தாங் அரசமரபு காலத்தில் சீரமைக்கப்பட்டு சீனப்பேரரசின் கட்டுப்பாட்டிலுள்ள ஆட்சிப்பகுதியாக ஆக்கப்பட்டு "ஜுயிசூ" (矩州, பழஞ்சீனம்: Kjú-jyuw) எனப் பெயரிடப்பட்டது. மங்கோலியத் தலைமையிலான யுவான் அரசமரபு காலத்தில் தச்சுமூலைமட்டம் எனப்பொருள்படும் "ஜு" என்ற முதல் சொல்லின் மாற்றாக விலைமதிப்பற்ற எனப்பொருள்படும் "குய்" (Gui) என்று மாற்றப்பட்டது.
# குயிசூ

## வரலாறு

கி.மு. 1046 காலகட்டத்தில் சீனாவின் சின் மரபின் ஆட்சிக்காலத்தில், வடமேற்கு குயிசூ, ஷூ நாட்டின் ஒரு பகுதியாக இருந்தது. போரிடும் நாடுகள் காலத்தில் சீனாவின் சூ அரசு இப்பகுதியை வெற்றிகொண்டது, பின்னர் இப்பகுதி தியான் அரசின் கட்டுப்பாட்டில் வந்தது .
# குயிசூ

## நிலவியல்

குயிசூவின் எல்லைகளாக வடக்கில் சிச்சுவான் மாகாணமும் சோங்கிங் நகராட்சியும், மேற்கே யுன்னான் மாகாணமும், தெற்கில் குவாங்சி மாகாணமும், கிழக்கே ஹுனான் மாகாணமும் உள்ளன. குயிசூ மாகாணத்தின் மேற்கு பகுதி மலைகள் நிறைந்து காணப்படுகின்றது. ஒட்டுமொத்த குயிசூவின் கிழக்கு மற்றும் தெற்கு பகுதிகள் ஒப்பீட்டளவில் சமவெளியாக இருக்கின்றன. மாகாணத்தில் மேற்கு பகுதி யுன்னான்-குய்சூ உயர்நிலத்தின் ஒருபகுதியாக உள்ளது.
மாகாணத்தின் குறிப்பித்தக்க நகரங்கள்: அன்சூன், கைலி, சுன்யீ, தௌயுயென், லியூபன்சுயெ, குயிங்சென் ஆகும்.  
குயிசூ மாகாணம் துணை வெப்பமண்டல ஈரப்பதமான காலநிலை கொண்டதாக உள்ளது. எனினும் சில பருவகால மாற்றங்கள் ஏற்படுகின்றன. இதன் ஆண்டுச் சராசரி வெப்பநிலை சுமார் 10 முதல் 20 °செல்சியஸ், சனவரி மாத சராசரி வெப்பநிலை 1 ல் இருந்து 10 °செல்சியஸ் ஆகவும், சூலை மாத சராசரி வெப்பநிலை 17 முதல் 28 °செல்சியஸ் வரையும் நிலவும். இம்மாகாணம் பாலைநிலமாதல், தொடர்ந்த நீர் பற்றாக்குறை போன்ற தீவிரமான சுற்றுச்சூழல் இடர்பாடுகளால் இன்னலுற்று வருகின்றது.  
சீனாவின் மற்ற தென்மேற்கு மாகாணங்களைப் போலவே குயிசூ மாகாணத்தின் நாட்டுப்புறப்பகுதிகள் 2010 ஆண்டின் வசந்த காலத்தில் கடும் வறட்சியால் பாதிக்கப்பட்டது. இதனால் ஏப்ரல் 2010 3-5 ஆகிய மூன்று நாட்கள் சீனாவின் பிரதமர் வென் ஜியாபா இன்னலுற்ற குயிசூவின் தென்மேற்குப் பகுதிகளில் உள்ள நாட்டுப்புறப்பகுதிகளுக்குச் சென்று, அப்பகுதியில் வறட்சி எதிர்ப்பு தொழில்நுட்பங்களை மேம்படுத்த வேளாண்விஞ்ஞானிகளைப் பணித்தார்.
# குயிசூ

## பொருளாதாரம்

குயிசூ நடைமுறையில் வறிய மற்றும் பொருளாதாரத்தில் வளர்ச்சி அடையாத ஆனால் இயற்கை, பண்பாடு மற்றும் சுற்றுச்சூழல் வளம் நிறைந்த மாகாணமாகும். இதன் மொத்த உள்நாட்டு உற்பத்தி 2012 இல் 680.22 பில்லியன் யுவான் (107.758 பில்லியன் அமெரிக்க டாலர்).
19 ஆம் நூற்றாண்டின் நடுப்பகுதி வரை, குயிசூ பகுதியிலிருந்து பாதரசம் , தங்கம், இரும்பு, ஈயம், புகையிலை, நறுமணப் பொருட்கள், மருந்துகள் ஆகியவை ஏற்றுமதி செய்யப்பட்டுவந்தன.  
குயிசூ புகையிலைக்குச் சீனாவில் புகழ் பெற்றது. புகையிலை உற்பத்தியில் சீனாவில் மூன்றாவது இடத்தை வகிக்கிறது. மாகாணத்தில் உள்ள மற்ற முக்கிய தொழிற்துறைகள் மின்சார உற்பத்தியும் சுரங்கத்தொழில்களும் ஆகும். சுரங்கத்தொழில்களில் குறிப்பாக நிலக்கரி, சுண்ணாம்புக் கல், ஆர்சனிக், ஜிப்சம், களிப்பாறை எண்ணெய் ஆகியவை உள்ளன. உற்பத்தியின் பெரும்பகுதியை குவாங்டாங் மற்றும் பிற மாகாணங்களுக்கு ஏற்றுமதி செய்கிறது.
# குயிசூ

## சமயம்

இந்த மாகாணத்தில் சீன நாட்டுப்புறச்சமயங்கள், தாவோயிச மரபுகள் மற்றும் சீனபுத்தம் ஆகியவை குறிப்பிடும்படியாக உள்ளன. 2007 மற்றும் 2009 இல் நடத்திய ஆய்வுகளின் படி, மக்கள் தொகையில் 31.18% முன்னோர்களின் சடங்குகளில் நம்பிக்கை உள்ளவர்களாக உள்ளனர். மக்கள் தொகையில் குறைந்த அளவிளான முஸ்லீம்கள் உள்ளனர். முன்பு 1.13% என்ற எண்ணிக்கையில் இருந்த கிருத்தவர்கள் 2004 ஆண்டு கணக்கெடுப்பில் 0.99% என்ற எண்ணிக்கையில் குறைந்துவிட்டனர்.
இந்த அறிக்கைகளில் பிற சமயங்களைப் பற்றிய விவரங்கள் இல்லை. மக்கள் தொகையில் 67.83% சமயப் பற்றற்றவர்களாகவோ அல்லது இயற்கையை வழிபடுவோர்களாகவோ, கன்பூசிய மதம், தாவோ, நாட்டுப்புறச்சமயத்தினராகவோ உள்ளனர்.
# ஆசியப் புவிப்பரப்பியல்

**ஆசியப் புவிப்பரப்பியல்** ஆசியாவை யுமுரேசியாவின் நடுவண், கிழக்குப் பகுதிகளையும் வகைப்படுத்தும் புவிப்பரப்புக் கருத்து வரையறைகளை மீள்பார்வை இடுகிறது. இக்கண்டத்தில் தோராயமாக 50 நாடுகள் அமைகின்றன.
# ஆசியப் புவிப்பரப்பியல்

## புவிப்பரப்புத் தன்மைகள் அல்லது பான்மைகள்

### எல்லைகள்

ஆசியாவின் நிலப்பகுதி அதி அடங்கும் வட்டார நிலப்பகுதிகளின் கூட்டுத்தொகைக்குச் சமமாகாது எடுத்துக்காட்டாக, நடுவண் ஆசியாவுக்கும். நடுவண் கிழக்கு நாடுகளுக்கும் இடையே அமையும் எல்லைக்கோடு அதை யார் வரையறுக்கிறார்கள் என்பதையும் எதற்காக வரையறுக்கிறார் என்பதையும் பொறுத்துள்ளது. இந்த வேறுபட்ட வரையறைகள் ஒட்டுமொத்த ஆசியாவின் நிலவரையில் அமையாது; எடுத்துகாட்டாக, எகிப்து நடுவண் கிழக்கு நாடுகளில் உள்ளடங்கும். ஆனால் பின்னவை ஆசியாவின் நிலப்பிரிவானாலும் எகிப்து ஒட்டுமொத்த ஆசியாவில் சேர்க்கப்படுவதில்லை.  
ஆசியாவையும் ஆப்பிரிக்காவையும் பிரிப்பது சூயசு கால்வாய் நீர்ச்சந்தியும் செங்கடலும் ஆகும். அண்கிழக்கில் உள்ள துருக்கி ஏகியத் தீவுக்குட் புகுந்து ஐரோப்பாவின் பக்கத்தில் இசுதான்புல்லை உள்ளடக்கினாலும், ஐரோப்பாக் கண்டப் பக்க ஆசிய எல்லை கிழக்கு நடுத்தரை நாட்டுக் கடற்கரையில் தொடங்குகிறது. வடக்கில் ஆசியா, ஐரோப்பாவின் எல்லை தார்தனெல்லசு ஊடாக, மர்மரா கடல், போசுபோரசு, கருங்கடல், காக்காச்சு மலைகள், காசுபியக் கடல், யூரல் ஆற்று தலைவாயில் வரையும் யுரல் மலைகளின் கிழக்காக உருசியாவின் காராக் கடல் வரையும் செல்லும் நீளமான எல்லையாகும். ஆர்டிக் பெருங்கடல் ஆசியாவின் வடக்கெல்லையாக அமைகிறது. பெரிங் நீர்ச்சந்தி ஆசியாவையும் வட அமெரிக்காவையும் பிரிக்கிறது.  
ஆசியக் கண்டத்தின் எல்லையில் மலாய்த் தீவகமும் இந்தோனேசியாவும் உள்ளன. சுந்தா கண்டத் திட்டில் உள்ள இந்தோனேசியா இப்போது கிழக்கிந்தியத் தீவுகள் என அழைக்கப்படுவதில்லை. இந்தியத் தீவுகள் என்றே அழைக்கப்படுகின்றன. இதில்மக்கள் வழும்/வாழாத அயிரக் கணக்கான திவுகள் உள்ளன. அருகில் ஆத்திரேலியா தனிக் கண்டமாகும். ஆத்திரேலியாவின் வடகிழக்கில் ஜப்பானுக்கும் கொரியாவுக்கும் நெடுந்தொலைவில் அமைந்துள்ள பசுபிச் தீவுகள் ஓசியானா எனப்படுகின்றன. அவை ஆசியாவில் அடங்கா. இந்தோனேசியாவில் இருந்து ஆசிய எல்லை இந்தியப் பெருங்கடல் வழியாக சென்கடல் வரை நீள்கிறது. இந்தியப் பெருங்கடலில் உள்ள பெரும்பாலான தீவுகள் ஆசியாவைச் சேர்ந்தவை ஆகும்.
# ஆசியப் புவிப்பரப்பியல்

## புவிப்பரப்புத் தன்மைகள் அல்லது பான்மைகள்

### ஒட்டுமொத்த அளவுகள்

கற்பனையான ஆசிய எல்லைக்குள் அடங்கிய நிலப்பரப்பைப் பற்றி, பல தகவல் வாயில்கள் பல்வேறு மதிப்பீடுகளைத் தருகின்றன. நியூயார்க் இதழின் உலக வரைபடம் பரப்பளவைத் தருகிறது. ''சேம்பர் உலக அட்டவணை இம்மதிப்பை என முழுமைப் படுத்துகிறது. ஆனால் கொலம்பியச் சுருக்கமான கலைக்களஞ்சியம் இதை என மதிப்பிடுகிறது. The 2011 Pearson's has . இப்பரப்பை மதிப்பிட உதவும் முறையையோ, எப்பகுதிகள் மதிப்பீட்டில் உள்ளடக்கப்பட்டன எனும் தகவலையோ இவை வெளியிடவில்லை.  
ஆசியக் கண்ட நிலவரைப் பரப்பு அறுதி வடக்கு, தெற்கு அகலாங்குகளையும் அறுதி கிழக்கு, மேற்கு நெட்டாங்குகளையும் கொண்ட நிலக்கோளச் சதுரக் கோண அளவுக்குள் அமைகிறது. செல்யுசுக்கின் முனை அகலாங்கு 77° 43′ வ; மலேசியத் தீவகப் பியாயி முனை அகலாங்கு 1° 16′ வ; துருக்கியில் உள்ள பாபா முனை நெட்டாங்கு 26° 4′ கி; தெழ்னியோவ் முனை நெட்டாங்கு 169° 40′மே; எனவே ஆசியக் கண்டம் அகலாங்கில் 77° நிலவரைக் கோணமும் நெட்டாங்கில் 195° நிலவரைக் கோணமும் வெட்டுகிறது. சேம்பரின்படி, ஏறக்குறைய நீளம் 8560 கி.மீ; அகலம் 9600 கி.மீ. பியர்சன்படி, நீளம் 8700 கி.மீ; அகலம் 9700 கி.மீ.  
ஆசியக் கண்டத்தின் தென்கிழக்கில் உள்ள இந்தோனேசியா பல்லாயிரம் தீவுகளைக் கொண்டுள்ளது. இதுதான் பேரளவுப் பரப்பை ஆசியக் கண்டத்துக்கு அளிக்கிறது. மேலும் இது ஆசியாவின் அகலாங்கை மேலும் தெற்காகத் தள்ளுகிறது. இந்நாட்டின் புவிப்பரப்பியலின் தன்மை இதன் கடலும் கடற்படுகையும் ஆசியாவுக்குள் அடங்குமா என்ற கேள்வியை எழுப்புகிறது. ஆத்திரேலியவுக்கும் இந்தோனேசியாவுக்கும் இடையில் இதற்கான பேரம் இன்னமும் நடந்துவருகிறது. நடப்பு 1997 ஒப்பந்தமும் ஒப்புதல் பெறப்படாமலே உள்ளது. கடலில் மீன் பிடிக்கும் உரிமையும் கடற்படுகையில் கனிமச் சுரங்கம் அகழும் உரிமையும் வேறு தீர்வுகாண வேண்டியுள்ளன. இவையும் பேரத்தில் உள்ளன. கடற்படுகைக்கான அறுதித் தெற்கு எல்லை 10° 50'தெ, A3 அகலாங்கு ஆத்திரேலியாவும் இந்தோனேசியாவும் பாப்புவா நியூகினியாவும் சந்த்திக்கும் மும்மைப் புள்ளியாகும். அருதித் தெற்கு நீர்க்கம்ப்ப் புள்ளி Z88 புள்ளியான 13° 56' 31.8" அகலாங்காகும்.
# ஆசியப் புவிப்பரப்பியல்

## வட்டாரங்கள்

18 ஆம் நூற்றாண்டு தொடங்கி ஆசியா பல உள்வட்டாரங்களகப் பிரித்து தொடர்பேதும் இன்ற வரையறுக்கப்பட்டுள்ளன. ஆசியா சொல்லைப் பயன்படுத்த பொதுக் கருத்தேற்பு ஏதும் இல்லாத்தைப் போலவே இவற்றுக்கு வரலாற்றுப் பொதுவேற்பு ஏதும் இல்லை.  
ஆசியாவின் வட்டாரங்களாகப் பின்வரும் வட்டாரங்கள் பொதுவாக அமையும்;  
- நடுவண் ஆசியா
இதில் கஜகஸ்தான், உஸ்பெகிஸ்தான், தஜிகிஸ்தான், துர்க்மெனிஸ்தான், கிர்கிஸ்தான் ஆகிய நாடுகள் உள்ளடங்கும்.  
- கிழக்காசியா  
இதில் பொதுவாக சீனா, ஃஆங்காங், மக்காவோ, தைவான், வடகொரியா, தென்கொரியா, ஜப்பான், மங்கோலியா ஆகிய நாடுகள் உள்ளடங்கும்.  
- தெற்காசியா  
இதில் பொதுவாக ஆப்கனித்தான், பாக்கித்தான், இந்தியா, மாலத்தீவுகள், சிறிலங்கா, நேப்பாளம், பூட்டான், வங்க தேசம் ஆகிய நாடுகள் உள்ளடங்கும். ஆப்கனித்தனைத் தவிர்த்த இவ்வட்டாரம் இந்தியத் துணைக்கண்டம் என இணையாக அழைக்கப்படுகிறது.  
- தென்கிழக்காசியா  
இதில் பொதுவாக புரூனேi, கம்போடியா, இந்தோனேசியா, இலாவோசு, மலேசியா, மயன்மார், பிலிப்பைன்சு, சிங்கப்பூர், தாய்லாந்து, திமோர்-இலெசுத்தே, வியட்னாம் ஆகிய நாடுகள் உள்ளடங்கும்.  
- மேற்காசியா (அல்லது எகிப்து தவிர்த்த, தென்வடக்கு ஆசியா,அல்லது எகிப்து தவிர்த்த, நடுவண் கிழக்கு நாடுகள்  
இதில் பொதுவாக ஆர்மேனியா, அசர்பைசான், பகுரைன், ஜார்ஜியா, ஈரான், ஈராக், இசுரவேல், ஜோர்டான், குவைத், இலெபனான், காசா Strip, ஓமன், குவத்தார், சவுதி அரேபியா, சிரியா, துருக்கி, ஒன்றிய அரபு நாடுகள் அல்லது பேரரசுகள், யேமன் ஆகிய நாடுகள் உள்ளடங்கும்.
# ஆசியப் புவிப்பரப்பியல்

## வட்டாரங்கள்

### ஆசியாவின் புவியரசியல் தரவுகள்

#### அறிமுகம்

பட்டியலின் தரவுகள் உரிய தரப்பட்டுள்ள தகவல் வாயிகளில் இருந்து எடுக்கப்பட்டவை; அல்லாவிடில் அவை உலக சி.ஐ.ஏ முகநூல்வழி பெறப்பட்டவை. மக்கள் தொகையைப் பிரிக்க முயலவில்லை. உருசியாவின் மக்கள்தொகை அந்நாடு முழுவதற்குமானது. எனவே, தனித்தனியான மக்கள் தொகையைக் கூட்டி ஆசியாவின் மக்கள் தொகையைப் பெறமுடியாது. குறிப்புகள் எந்நாடுகள் சில முகமைகளால் கண்டத்திடை நாடுகள் எனக் கருதப்படுகின்றன என்பதைத் தெளிவாகக் கூறுகின்றன. ஆனால் இதுபற்றிய பொதுவான ஏற்பேதும் இதுவரை இல்லை.
# டிப்ருகட் தொடருந்து நிலையம்

**டிப்ருகட் தொடருந்து நிலையச் சந்திப்பு**, இந்திய மாநிலமான அசாமின் திப்ருகர் மாவட்டத்தில் உள்ள டிப்ருகட்டில் உள்ளது.
# டிப்ருகட் தொடருந்து நிலையம்

## திப்ருகர் - கன்னியாகுமரி விவேக் எக்ஸ்பிரஸ்

இந்த வண்டி 2011ஆம் ஆண்டில் தொடங்கப்பட்டது. இது இந்தியாவிலேயே அதிக்ஜ நீளத்துக்கு பயணிக்கும் வண்டியாகும். இது தொலைவை 82 மணி நேரத்தில் கடக்கிறது. அசாம், மேற்கு வங்கம், ஒரிசா, ஆந்திரப் பிரதேசம், கேரளம், தமிழ்நாடு ஆகிய மாநிலங்களின் ஊடாக பயணிக்கிறது.
# டிப்ருகட் தொடருந்து நிலையம்

## இயக்கப்படும் வண்டிகள்

| எண் | பெயர் | கிளம்பும் இடம் | சேரும் இடம் | இயக்கப்படும் முறை |
| --- | --- | --- | --- | --- |
| 12235/36 | திப்ருகர் ராஜ்தானி எக்ஸ்பிரஸ் | டிப்ருகட் | புது தில்லி | நாள்தோறும் |
| 12525/26 | டிப்ருகட் - கொல்கத்தா விரைவுவண்டி | டிப்ருகட் | கொல்கத்தா | வாரந்தோறும் |
| 14055/56 | பிரம்மபுத்திரா மெயில் | டிப்ருகட் | தில்லி சந்திப்பு தொடருந்து நிலையம் | நாள்தோறும் |
| 15605/06 | காமாக்யா - டிப்ருகட் இன்டர்சிட்டி விரைவுவண்டி | காமாக்யா சந்திப்பு | டிப்ருகட் | நாள்தோறும் |
| 15901/02 | டிப்ருகட் - பெங்களூர் விரைவுவண்டி | டிப்ருகட் | பெங்களூர் நகரம் | வாரந்தோறும் |
| 15903/04 | டிப்ருகட் - சண்டிகர் விரைவுவண்டி | டிப்ருகட் | சண்டிகர் | வாரந்தோறும் |
| 15905/06 | திப்ருகர் - கன்னியாகுமரி விவேக் எக்ஸ்பிரஸ் | டிப்ருகட் | கன்னியாகுமரி (பேரூராட்சி) | வாரந்தோறும் |
| 15927/28 | ரங்கியா -டிப்ருகட் விரைவுவண்டி | ரங்கியா | டிப்ருகட் | வாரம் மும்முறை |
| 15929/30 | டிப்ருகட் - சென்னை எழும்பூர் விரைவுவண்டி | சென்னை எழும்பூர் தொடருந்து நிலையம் | டிப்ருகட் | வாரந்தோறும் |
| 15933/34 | அமிர்தசரஸ் - டிப்ருகட் விரைவுவண்டி | டிப்ருகட் | அமிர்தசரஸ் | வாரந்தோறும் |
| 15941/42 | ஜாஜா டிப்ருகட் விரைவுவண்டி | ஜாஜா | டிப்ருகட் | வாரந்தோறும் |
| 15959/60 | காமரூப் விரைவுவண்டி | ஹவுரா சந்திப்பு | டிப்ருகட் | நாள்தோறும் |
# டிப்ருகட் தொடருந்து நிலையம்

## போகிபீல் பாலம்

பிரம்மபுத்திரா ஆற்றின் மேல் கட்டப்பட்டுள்ள போகிபீல் பாலம் சுமார் ஐந்து கிலோமீட்டர் நீளமுடையது. இதில் பயணிப்பதன் மூலம் டிப்ருகட்டில் இருந்து ஆற்றின் வடக்கு கரைக்கு சென்று வர முடியும். இதை 1997 ஆம் ஆண்டு எச்.டி. தேவ் கவுடா அடிக்கல் நாட்டி தொடங்கி வைத்தார்.
# மணலூர் ஊராட்சி (திருவாரூர் மாவட்டம்)

**மணலூர் ஊராட்சி (திருவாரூர் மாவட்டம்)**, தமிழ்நாட்டின் திருவாரூர் மாவட்டத்தில் உள்ள வலங்கைமான் ஊராட்சி ஒன்றியத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சியில் மணலூர், சோத்தமங்கலம், மணக்குண்டு ஆகிய பகுதிகள் முக்கியமான பகுதிகள் ஆகும்.
# பலெம்பாங்

**பலெம்பாங்** (Palembang, ஜாவி: ) என்பது மேடானுக்கு அடுத்ததாய் உள்ள சுமத்திரா தீவின் இரண்டாவது மிகப் பெரிய நகரமாகும். இது இந்தோனேசியாவின் தெற்கு சுமாத்திரா மாகாணத்தின் தலைநகரமும் ஆகும். பலெம்பாங் மலாய் தீவுக்கூட்டம் மற்றும் தென்கிழக்காசியாவின் மிகப் பழைய நகரங்களுள் ஒன்றாக விளங்குகிறது. இது தெற்கு சுமாத்திராவின் கிழக்கு கடற்கரையில் உள்ள முசுனி நதியின் ஆற்றங்கரையில் அமைந்துள்ளது. பலெம்பாங் 374.03 சதுர கிலோமீற்றர் நிலப் பரப்பளவைக் கொண்டது ஆகும். 2013ன் மக்கள் தொகை அடிப்படையில் இந்நகரத்தின் மக்கள் தொகை 1,742,186 குடிகளைக் கொண்டுள்ளது. பலெம்பாங் இந்தோனேசியாவில் ஜகார்த்தா, சுரபயா, பண்டுங், மேடான், செமாராங் மற்றும் மக்காசாருக்கு அடுத்ததாய் உள்ள ஏழாவது மிகப் பெரிய நகரமாகும். இந்நகரம் 26வது தென்கிழக்கு ஆசிய விளையாட்டுக்கள் போட்டியை 2011ல் நவம்பர் 11 தொடக்கம் 22வரை ஜகார்த்தாவுடன் இணைந்து நடத்தியது என்பது குறிப்பிடத்தக்கது.  
பலெம்பாங் இந்தோனேசியாவிலுள்ள மிகப் பழைய நகரங்களுள் ஒன்றாக விளங்குவதுடன் தென்கிழக்கு ஆசியாவில் அதிகம் ஆதிக்கம் செலுத்திய சிறீவிஜய இராச்சியத்தினதும், சக்திவாய்ந்த மலாய் இராச்சியத்தினது தலைநகராக விளங்கிய வரலாற்றையும் தன்னகத்தே கொண்டுள்ளது.  
பலெம்பாங்கின் முக்கிய இடங்களாகக் கருதப்படுபவை இந்நகரத்தை இரண்டாகப் பிரித்துள்ள முசுனி ஆறும் மற்றும் அம்பேரா பாலமும் ஆகும். பலெம்பாங்கிலுள்ள முசுனி ஆற்றின் வடக்கு ஆற்றங்கரை சேபேராங் இலீர் (Seberang Ilir) என்று அழைக்கப்படுகிறது, மற்றும் பலெம்பாங்கிலுள்ள முசுனி ஆற்றின் தெற்கு ஆற்றங்கரை சேபேராங் உலு (Seberang Ulu) என்றும் அழைக்கப்படுகிறது. சேபேராங் இலீரே பலெம்பாங்கின் பொருளாதார மற்றும் கலாசார மையமாக விளங்குகிறது, மற்றும் சேபேராங் உலுவே பலெம்பாங்கின் அரசியல் மையமாக விளங்குகிறது.
# பலெம்பாங்

## சகோதரத்துவ நகரங்கள்

- பெல்கொரோத், உருசியா
- மொசுகோவ் ஒப்பலாஸ்து, உருசியா
- டென் ஹாக், நெதர்லாந்து
- வெனிசு, இத்தாலி
- மான்செஸ்டர், ஐக்கிய இராச்சியம்
- நெய்வா, கொலொம்பியா
# நீர்மட்டம் (கப்பல்)

கப்பல் தொடர்பில் **நீர்மட்டம்** என்பது, கருத்துரு அளவில் அல்லது உண்மையில் கப்பலின் உடற்பகுதியை நீரின் மேற்பரப்பு சந்திக்கும் கோட்டைக் குறிக்கும். குறிப்பாக, பாதுகாப்பான மிதப்புக்காக குறித்த நீர் வகை, வெப்பநிலை ஆகியவற்றில், சட்டரீதியாக ஏற்றக்கூடிய சுமை ஏற்றப்படும்போதான மிதப்புயரக் குறியீட்டையும் இச்சொல் குறிக்கும். அவ்வேளைகளில் இது, **பன்னாட்டுச் சுமைக்கோடு**, **பிளிம்சோல் கோடு** போன்ற பெயர்களாலும் குறிக்கப்படும். வெப்பநிலை நீர்மட்டத்தைப் பாதிக்கும். ஏனெனில், சூடான நீர், குளிர்ந்த நீரிலும் அடர்த்தி குறைவு என்பதால், சூடான நீர் குறைவான மிதப்புத் தன்மையைக் கொடுக்கிறது. இதுபோலவே நன்னீர், கடல்நீரிலும் அடர்த்தி குறைவு என்பதால் நன்னீர் குறைவான மிதப்புத்தன்மையைக் கொடுக்கிறது. பாய்ப்படகுகளில், படகு முன்னோக்கிச் சென்றுகொண்டிருக்கும்போது நீர்மட்ட நீளம் குறிப்பிடத்தக்க அளவு மாற்றம் அடையக்கூடும். இது படகின் வேகத்தைப் பாதிக்கும்.
# நீர்மட்டம் (கப்பல்)

## நோக்கம்

கப்பல் போதிய அளவு எச்சமட்டத்தைக் (நீர்மட்டத்துக்கும் கப்பலின் முதன்மைத் தளத்துக்கும் இடையிலான தூரம்) கொண்டிருப்பதை உறுதி செய்வதே சுமைக்கோட்டின் நோக்கமாகும். வணிகக் கப்பல்களில் எச்சமட்டம், தொடர்ச்சியான மேல்தளத்திலிருந்து நீர்மட்டத்துக்கான தூரம் ஆகும். இது கப்பலுக்கு வழங்கப்பட்டுள்ள எச்சமட்டச் சான்றிதழில் குறிப்பிட்டிருப்பதைக் காட்டிலும் குறைவாக இருக்கக்கூடாது. சில விதிவிலக்கான சூழல்களைத் தவிர எல்லா வணிகக் கப்பல்களிலும் அவற்றின் இரண்டு பக்கங்களிலும் சுமைக்கோட்டுச் சின்னம் வரையப்பட்டிருக்கும். நிறப்பூச்சு அழிந்து போனாலும் தெரியக்கூடியவகையில் இந்தச் சின்னம் நிரந்தரக் குறியாக இருத்தல் வேண்டும். கப்பலில் அளவுக்கு மீறிய சுமை ஏற்றப்பட்டுள்ளதா என எவரும் அறிந்துகொள்வதற்கு சுமைக்கோடு உதவுகிறது. வகைப்பாட்டுச் சங்கம் கப்பலொன்றில் சுமைக்கோட்டுக்கான சரியான இடத்தைக் கணிப்பதுடன் அதை உறுதிப்படுத்துகிறது. இது தொடர்பான சான்றிதழ்களையும் இச்சங்கமே வழங்குகிறது.1870ல் சாமுவேல் பிளிம்சால் என்பார் இக்குறியீட்டு முறையைக் கண்டுபிடித்தார்.
# நீர்மட்டம் (கப்பல்)

## வரலாறு

முதல் அதிகாரபூர்வ சுமையேற்ற விதிகள் கிமு 2,500ல் கிரீட் இராச்சியத்தில் உருவான கடல்சார் சட்டங்களுடன் தொடங்கியதாக நம்பப்படுகிறது. அக்காலத்தில் கப்பல்கள் சுமையேற்றம், பராமரிப்பு ஆகிய சோதனைகளுக்கு உள்ளாகவேண்டிய தேவை இருந்தது. உரோமர் காலத்திலும் இத்தகைய விதிகள் இருந்தன. மத்திய காலத்தில், வெனிசுக் குடியரசு, செனோவா நகரம், அன்சியாட்டிக் குழு ஆகியவை கப்பல்களில் சுமைக் கோடுகள் பொறிக்கப்பட வேண்டும் என விதித்தன. வெனிசில் குறுக்குக்கோட்டு அடையாளமும், செனோவாவில் மூன்று கிடைக்கோடுகளைக் கொண்ட அடையாளமும் பயன்பட்டன.  
19ம் நூற்றாண்டின் சுமையேற்றம் தொடர்பான பரிந்துரைகள் 1835ல் பிரித்தானிய மற்றும் வெளிநாட்டுக் கப்பல்களுக்கான லொயிடின் பதிவு நிறுவனத்தால் முன்வைக்கப்பட்டது. இப்பரிந்துரைகள் கப்பல் உரிமையாளர்கள், கப்பலோட்டுவோர், உறுதிகொடுப்போர் ஆகியோரின் கலந்துரையாடல்களைத் தொடர்ந்து உருவானது. லாயிடின் விதி என அறியப்பட்ட இது 1880 வரை பரவலாகப் புழக்கத்தில் இருந்தது.  
அளவுமீறிய சுமை ஏற்றப்பட்டதன் காரணமாகப் பல கப்பல்கள் இழக்கப்பட்டதைத் தொடர்ந்து, 1860ல் ய நாடாளுமன்ற உறுப்பினராக இருந்த சாமுவேல் பிளிம்சால் இந்த விடயத்தில் கவனம் செலுத்தினார். இதன் காரணமாக 1872ல் கடற்பயணத்துக்குதவாத கப்பல்கள் தொடர்பான அரச ஆணைக்குழு ஒன்று உருவாக்கப்பட்டது. 1876ல் நிறைவேற்றப்பட்ட ஐக்கிய இராச்சிய வணிகக் கப்பல்கள் சட்டம் சுமைக்கோட்டுக் குறியீட்டைக் கட்டாயமாக்கியது. ஆனாலும், இக்குறியின் அமைவிடம் சட்டத்தின் மூலம் 1894 வரை தீர்மானிக்கப்படவில்லை. 1906ல் பிரித்தானியத் துறைமுகங்களுக்கு வரும் வெளிநாட்டுக் கப்பல்களில் சுமைக்கோட்டைக் கட்டாயமாக்கிச் சட்டம் நிறைவேற்றப்பட்டது. 1930 சுமைக்கோட்டு ஒப்பந்தப்படி பொதுவான பன்னாட்டு சுமைக் கோட்டு விதிகள் உருவாக்கப்பட்டன.  
1966ல் 1930ன் விதிகளை மீளாய்வு செய்து சுமைக்கோடு தொடர்பான பன்னாட்டு ஒப்பந்தம் இலண்டனில் உருவாக்கப்பட்டது. இது பின்னர் 1971, 1975, 1979, 1983, 1995, 2003 ஆகிய ஆண்டுகளில் திருத்தப்பட்டது எனினும் இவையெதுவும் பயன்பாட்டுக்கு வரவில்லை.
# நீர்மட்டம் (கப்பல்)

## நியம சுமைக்கோட்டுக் குறியீடுகள்

தொடக்ககால "பிளிம்சால் குறி" ஒரு வட்டத்தையும் அதற்குக் குறுக்காக வரையப்பட்ட ஒரு கிடைக் கோட்டையும் கொண்டிருந்தது. காலப்போக்கில் மேலும்பல குறிகள் இத்துடன் சேர்க்கப்பட்டன. வெவ்வேறு நீர் அடர்த்திகளுக்கும், கடல் நிலைமைகளுக்குமான குறிகள் இவற்றுள் அடங்கும். கப்பலின் சுமைக்கோட்டை ஆய்வு செய்த வகைப்பாட்டுச் சங்கத்தின் பெயரின் முதல் எழுத்துக்கள் குறியீட்டின் அருகில் காணப்படும். CN கனரினாவையும், AB அமெரிக்கக் கடல்வணிகப் பணியகத்தையும் குறிக்கும். இதேபோல LR லாயிட் ரிஜிஸ்ட்டர், GL ஜெர்மனிசர் லாயிட், BV பியூரோ வெரித்தாஸ், IR இந்தியக் கடல்வணிகப் பதிவு, ஆகியவற்றைக் குறிக்கும். இவ்வெழுத்துக்கள் 115 மிமீ உயரமும், 75 மிமீ அகலமும் கொண்டிருக்கவேண்டும்.
# கம்போடியாவில் போக்குவரத்து

, கண்டால் மாகாணம்.]]  
**கம்போடியாவில் போக்குவரத்து** *(Transport in Cambodia)* போர் மற்றும் தொடர்ச்சியாக நடந்த சண்டைகளால் மிகவும் பழுதடைந்த போக்குவரத்து திட்டமாக இருந்தது. சண்டை இல்லாத காலத்தில் அவசரமாக போடப்பட்ட போதுமான வசதியும் வளர்ச்சியும் அடையாத சாலைகளாக அவை இருந்தன. நாட்டின் பல்வீனமான உள்கட்டமைப்பு வசதிகளால் அவசர மீட்பு உதவிகளைப் பெறுவதிலும் பொதுப் பொருட்களை கொள்முதல் மற்றும் விநியோகம் செய்வதில் மகத்தான இடர்பாடுகள் தோன்றின. போக்குவரத்து வலையமைப்பை மேம்படுத்தவும் பராமரிக்கவும் கம்போடியாவிற்கு சோவியத் உருசியாவின் தொழில்நுட்ப உதவியும் பொருள் உதவியும் கிடைத்தன.
# கம்போடியாவில் போக்குவரத்து

## நெடுஞ்சாலைகள்

விற்பனைக்கான பெட்ரோல் புட்டிகள்.]]
- மொத்தம்l - 38,257 கி.மீ (2004)
- செப்பனிட்டவை - 2,406 கி.மீ (2004)
- செப்பனிடப்படாதவை - 35,851 கி.மீ (2004)  
தற்போதுள்ள ஒட்டுமொத்த சாலைகளில் 50 சதவீத சாலைகள் மற்றும் நெடுஞ்சாலைகளே தார் சாலைகளாக நல்ல நிலையில் உள்ளன.
சுமார் 50 சதவீத சாலைகள் நொறுக்கப்பட்ட கல், கற்கள், அல்லது மேம்படுத்தப்பட்ட மண்ணால் ஆன சாலைகளாக இருந்தது. மற்றும் மீதமுள்ள சுமார் 30 சதவீத சாலைகள் சற்றும் மேம்படுத்தப்படாமல் வழித்தடங்கள் என்ற நிலையைத் தாண்டி சற்று மேம்பட்ட சாலையாக இருந்தது.
புனோம் பென்னில் இருந்து வியட்நாம் எல்லைக்குச் செல்லும் தேசியத் தடம் எண்1 இன் ஒரு பகுதியை பழுதுபார்த்து புதியசாலையாக 1981 ஆம் ஆண்டு கம்போடியா திறந்தது. போர் காலத்தில் மிகவும் பழுதடைந்திருந்த இச்சாலை வியட்நாமிய பொறியாளர்களால் மீண்டும் புதுப்பிக்கப்பட்டது.
1980 களின் பிற்பகுதியில் கம்போடியாவின் சாலைகள் தொழில் மையமாக்கப்படாமலும் விவசாயச் சங்கத்தால் பயன்படுத்தப்படாமலும் சாலை உருவாக்கப்பட்டதன் நோக்கம் எதுவும் நிறைவேற்றப்படாமல் இருந்தது. சரக்குந்துகளும், பேருந்துகளும் போதிய அளவுக்கு இல்லாமல் இருந்தது. இருந்த சில வண்டிகளுக்கு உதிரி உறுப்புகள் இல்லாததால் அவை ஓடும் நிலையில் இல்லாமலும் இருந்தன. நிதிச்சுமை காரணமாக சாலை போடுதலும் பராமரித்தலும் புறக்கணிக்கப்பட்டன. கிளர்ச்சியாளர்கள் தொடர்ந்து பாலங்களை இடித்து சாலைகளில் பயணம் செய்வதற்கு பாதுகாப்பில்லா நிலையை ஏற்படுத்திக் கொண்டிருந்தனர்.  
2006 ஆம் ஆண்டில் கம்போடியாவின் பிரதான சாலைகள் யாவும் சர்வதேச தரத்திற்கு மேம்படுத்தப்பட்டன. பெரும்பாலான சாலைகள் தற்பொழுது செப்பனிடப்பட்டுவிட்டன. தாய்லாந்து எல்லையில் பொய்பெட்டில் இருந்து சியெம் ரீப் (அங்கோர்வாட்) வரை செல்லும் பாதை தற் பொழுது அமைக்கப்பட்டு வருகிறது.  
வரைபடம் 01/2014  
| தேசிய நெடுஞ்சாலை | குறியீடு | தோராயமான நீளம் | தொடக்கம் | சேருமிடம் |  |
| --- | --- | --- | --- | --- | --- |
| **தேசிய நெடுஞ்சாலை 1 ** | 10001 | 167.10 கி.மீ | புனோம் பென் | பாவெட் - வியட்நாம் எல்லை |  |
| **தேசிய நெடுஞ்சாலை 2 ** | 10002 | 120.60 கி.மீ | புனோம் பென் | புனோம் பென் - வியட்நாம் எல்லை |  |
| **தேசிய நெடுஞ்சாலை 3 ** | 10003 | 202.00 கி.மீ | புனோம் பென் | காம்பொட் - வியேல் ரென் |  |
| **தேசிய நெடுஞ்சாலை 4 ** | 10004 | 226.00 கி.மீ | புனோம் பென் | சிகானௌக் வில்லெ |  |
| **தேசிய நெடுஞ்சாலை 5 ** | 10005 | 341.00 கி.மீ | புனோம் பென் | பாட்டம்பேங் - பொய்பெட் - தாய்லாந்து எல்லை |  |
| **தேசிய நெடுஞ்சாலை 6 ** | 10006 | 416.00 கி.மீ | சிகுவோன் | சியெம் ரீப் - சிசுபோன் தேசிய நெடுஞ்சாலை 5 |  |
| **தேசிய நெடுஞ்சாலை 6ஏ ** | 10006 ஏ | 76.00 கி.மீ | புனோம் பென் | சிகுவோன் |  |
| **தேசிய நெடுஞ்சாலை 7 ** | 10007 | 509.17 கி.மீ | சிகுவோன் | சிடங் திரெங் - லாவோசு எல்லை |  |
| **தேசிய நெடுஞ்சாலை 8 ** | 10008 | 105.00 கி.மீ | தே.நெ6ஏ - பிரெக் தமாக் மேம்பாலம் | வியட்நாம் எல்லை - பொனியா கிரெக் தேசிய நெடுஞ்சாலை 7 | } |
# கம்போடியாவில் போக்குவரத்து

## தொடர்வண்டி பாதைகள்

புனோம் பென்னில் இருந்து தொடங்கும் இரண்டு தொடர் வண்டிப் பாதைகள் இங்கு உண்டு. 1000 மி.மீ (3 அடி 3 3⁄8 அங்குலம்) அளவு கொண்ட குறுகிய ஒற்றைப் பாதை மொத்தமாக 612 கிலோமீட்டர் தொலைவை இணைக்கிறது. புனோம் பென்னையும் வியட்நாமையும்
# மியான்மர் பொதுத் தேர்தல், 2015

1990இல் சனநாயகத்திற்கான தேசியக் கட்சி வெற்றிபெற்ற நிலையில் படைத்துறையால் இரத்தாக்கப்பட்ட மியான்மர் பொதுத் தேர்தலுக்குப் பிறகு திறந்தநிலையில் போட்டியிடப்பட்ட முதல் பொதுத் தேர்தல் இதுவாக இருந்தது.  
இந்தத் தேர்தலில் சனநாயகத்திற்கான தேசியக் கட்சி (ச.தே.க) ஈரவைகளும் இணைந்த நாடாளுமன்றத்தில் தனிப் பெரும்பான்மை பெற்ற நிலையில் அரசுத் தலைவரையும் முதல் துணை அரசுத் தலைவரையும் தேர்ந்தெடுக்கும் உரிமை பெற்றுள்ளது. தவிரவும் நாடாளுமன்றத்தின் ஒவ்வொரு அவையிலும் பெரும்பான்மை பெற்றுள்ளது. தடங்கலில்லா சட்டவாக்கலுக்கு இது வழி வகுக்கும். ச.தே.க தலைவர் ஆங் சான் சூச்சி (அவர்தம் கணவரும் மக்களும் வேறுநாட்டவர் என்ற காரணத்தால்) அரசியல் சட்டப்படி இப்பொறுப்பை ஏற்கவியலாத நிலையில் எந்தவொரு ச.தே.க ஆட்சி அமைந்தாலும் அதன் உண்மையான அதிகாரம் தம்மிடம்தான் இருக்கும் என அறிவித்துள்ளார்.
# புத்தகோசர்

**புத்தகோசர்** (ஆங்கிலம்: *Buddhaghoṣa*, , ) ஒரு இந்திய பௌத்த அறிஞர். இவர் கி.பி 5 ஆம் நூற்றாண்டில் வாழ்ந்த ஒரு அறிஞர். தமிழகத்திலிருந்து இலங்கைக்கு வந்த பௌத்த ஞானிகளில் காஞ்சிபுரத்துப் பௌத்த பள்ளியைச் சேர்ந்த புத்தகோசர் குறிப்பிடத்தக்கவர். இளமையில் இவர் வடமொழி வேதங்களை நன்கு கற்று பிறகு பௌத்த மதத்திற்கு மாறினார். மகத நாட்டில் அக்காலத்தில் வழக்கிலிருந்த பாளி மொழியில் இவர் புலமை பெற்றிருந்தார். இந்தியாவிலிருந்து இலங்கைக்குச் சென்றபின் இலங்கையில் உள்ள அநுராதபுரத்தில் தங்கியிருந்தார்.
# புத்தகோசர்

## எழுத்துக்கள் மற்றும் மொழிபெயர்ப்பு

பௌத்த சமயத்தை நன்கு கற்ற புத்தகோசர் திரிபிடகம் என்ற நூலுக்கு விரிவுரை வழங்கினார். இலங்கையை மகாநாமன் (கி.பி.409-431) ஆட்சி புரிந்த காலப் பகுதியில் அநுராதபுரம் மகா விகாரையில் மூன்று ஆண்டுகள் தங்கியிருந்த புத்தகோசர் “விசுத்தி மார்க்கம்” என்ற பௌத்தமத நூலை பாலிமொழியில் இயற்றினார். இலங்கையில் சிங்கள மொழிகளில் இருந்த பல பௌத்த நூல்களை இவர் பாலி மொழியில் மொழிபெயர்த்துள்ளார். இவருடைய நாவன்மையைக் கண்டு வியந்த இலங்கை மக்கள் இவரையும் புத்தரைப் போலவே கொண்டாடினர். புத்தகோசர் என்பதற்குப் “புத்தருடைய குரல்” என சிலரால் விளக்கம் தரப்பட்டுள்ளது.  
இலங்கையிலுள்ள புத்தகோசுப் பதி என்ற நூலில் இவரைப் பற்றிய விளக்கத்தை காணலாம். பௌத்த வேதப் பிராமண நூல்களுக்கு புத்தகோசர் எழுதிய நூல்கள் பத்து பெருந்தொகுதிகளாக உள்ளன. இலங்கையில் இன்று நிலவும் பௌத்த மதத்தை உருவாக்குவதில் பெரும் பங்கு வகித்தவர் புத்த கோசர் என்று கூட கூறலாம். மகாயான புத்த சமயம் வளர்ச்சியடைய உதவிய புத்தகோசர் தம் நூல்களில் பலவற்றை இந்தியாவிலேயே எழுதினார். அவர் பர்மாவுக்கு பயணம் செய்திருக்கிறார். பர்மா அரசன் தம்மபாலன் என்பவர் புத்தகோசரைத் தம் நாட்டில் வரவேற்று வழிபட்டார் என்பது பர்மிய இலக்கியங்களிலிருந்து தெரியவருகிறது.
# புத்தகோசர்

## இறப்பு

புத்தகோசர் தன் இறுதி காலத்தில் புத்தகயா நகர் வந்தடைந்து அங்கேயே காலமானார்.
# சோடியம் குளோரைடு

**சோடியம் குளோரைடு** *(Sodium chloride)* /ˌsoʊdiəm ˈklɔraɪd/, என்பது NaCl என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம் உப்பு மேசை உப்பு அல்லது ஆலைட் என்ற பெயர்களாலும் அழைக்கப்படுகிறது. இது சோடியம் மற்றும் குளோரைடு அயனிகள் 1:1 என்ற விகிதத்தில் கலந்து உருவாகியுள்ள ஒரு அயனிச் சேர்மம் ஆகும். கடல் நீரின் உவர்ப்புத் தன்மைக்குக் காரணமான முக்கிய உப்பு சோடியம் குளோரைடு ஆகும். பல்லுயிரணு சார் உயிரினங்கள் பலவற்றில் செல்வெளி திரவமாக சோடியம் குளோரைடு காணப்படுகிறது. மேசை உப்பு என்ற உண்ணக்கூடிய பொருளாக இது சுவை சேர்க்கும் பொருளாகவும் உணவு பாதுகாப்புப் பொருளாகவும் பயன்படுத்தப்படுகிறது. பல தொழிற்சாலை நடைமுறைகளில் சோடியம் குளோரைடு அதிக அளவில் பயன்படுகிறது. சோடியம் மற்றும் குளோரின் சேர்மங்களுக்கு ஆதார மூலமாகவும் சோடியம் குளோரைடு விளங்குகிறது. பல தொகுப்பு வினைகளுக்கு இது ஊட்டு மூலப்பொருளாகவும் உள்ளது. உறை நிலைக்கு கீழான வெப்பநிலையில் பனிக்கட்டி நீக்கியாக இது பயன்படுகிறது.
# ஸ்ரீ குரு ராம் தாஸ் ஜி பன்னாட்டு விமான நிலையம்

**ஸ்ரீ குரு ராம் தாஸ் ஜி பன்னாட்டு விமான நிலையம்** அமிர்தசரஸ் நகரத்தில் இருந்து 11&nbsp;கி.மீ தூரம் வடமேற்கே அமைந்துள்ளது. இது இராஜசான்சி என்னும் ஊரில் அமிர்தசரஸ்-அஜ்னால சாலையில் அமைந்துள்ளது. அமிர்தசரஸ் நகரத்தை உருவாக்கியவரும் நான்காவது சீக்கிய குருவுமான குரு ராம் தாசின் நினைவாகப் பெயரிடப்பட்டுள்ளது. இந்த விமான நிலையம் மூலம் பஞ்சாப், இமாச்சல பிரதேசம் மற்றும் ஜம்மு காஷ்மீர் ஆகிய மாநிலங்கள் பயன் பெறுகிறது. புதியதாக திறக்கப்பட்ட முனையம் பழைய முனையத்தை காட்டிலும் இரண்டு மடங்கு பெரியது ஆகும்.
# மூண் எம்பிரசிங் தி சன்

**மூண் எம்பிரசிங் தி சன்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடர் 4 ஜனவரி 2012ஆம் ஆண்டு முதல் 15 மார்ச் 2012ஆம் ஆண்டு வரை எம்பிசி என்ற தொலைக்காட்சியில் புதன் மற்றும் வியாழக்கிழமைகளில் தென் கொரியா நாட்டு நேரப்படி இரவு 9:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.
# மூண் எம்பிரசிங் தி சன்

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 16 செப்டம்பர் 2015ஆம் ஆண்டு முதல் 30 அக்டோபர் 2015ஆம் ஆண்டு வரை திங்கள் முதல் வெள்ளி வரை தினமும் இரவு 9 மணிக்கு புதுயுகம் தொலைக்காட்சியில் ஒளிபரப்பானது.
# ஜாங் டோங்-கன்

**ஜாங் டோங்-கன்** (பிறப்பு: மார்ச் 7, 1972) ஒரு தென் கொரியா நாட்டு நடிகர் ஆவார். இவர் 1992ஆம் ஆண்டு முதல் மாடல், ரெடி கோ, லவ், கோஸ்ட், அ ஜென்டில்மேன்ஸ் டிக்னிட்டி போன்ற பல தொடர்களில்களிலும் மற்றும் பிரண்ட், பிராமிஸ், மை வே, போன்ற பல திரைப்படங்களிலும் நடித்ததன் மூலம் புகழ் பெற்ற நடிகர் ஆனார்.
# சப்பானிய நாடாளுமன்றம்

**சப்பானிய நாடாளுமன்றம்** (*National Diet*, யப்பானியம்: 国会, *கொக்காய்*) எனப்படுவது சப்பானின் ஈரவை நாடாளுமன்ற அமைப்பாகும். டயட் என்ற வார்த்தை இலத்தீன் மொழியிலிருந்து உருவாக்கப்பட்ட வார்த்தையாகும். அதற்கு சட்டமன்றம் என்ற பொதுவான அர்த்தம் தருவதாக இருக்கின்றது.
# சப்பானிய நாடாளுமன்றம்

## அமைப்பு

தேசிய டயட், இரு அவைகளைக் கொண்ட நாடாளுமன்றம் ஆகும். இது, 480 உறுப்பினர்களைக் கொண்ட கீழவை சபை என்று அழைக்கப்படும் பிரதிநிதிகள் சபையையும், 242 உறுப்பினர்களைக் கொண்ட மேலவை சபை என்று அழைக்கப்படும் கவுன்சிலர் அவையையும் உள்ளடக்கியது. இரண்டு அவைகளின் உறுப்பினர்களும் ஒரே நேரத்தில் மக்களால் தேர்ந்தெடுக்கப்படுகின்றனர். பிரதிநிதிகள் சபை உறுப்பினர்கள் நான்கு ஆண்டுகளுக்கு ஒரு தடவையும், கவுன்சிலர் அவை உறுப்பினர்கள் ஆறு ஆண்டுகளுக்கு ஒரு முறையும் மக்களால் தெரிவு செய்யப்படுகின்றனர். 20 வயதுக்கு மேற்பட்ட அனைவருக்கும் வாக்குரிமை உண்டு.
# சப்பானிய நாடாளுமன்றம்

## பொறுப்புகள்

தேசிய டயட்டின் முக்கிய பொறுப்பு பிரதம அமைச்சரைத் தேர்ந்தெடுத்தல் மற்றும் சட்டங்களைத் தாக்கல் செய்வதாகும். பிரதம அமைச்சரே அரசின் தலைவர் ஆவார். தெரிவு செய்யப்பட்ட உறுப்பினர்களிலிருந்து நாடாளுமன்றத்தினால் தெரிவு செய்யப்படும் ஒருவரைப் பிரதம அமைச்சராகப் பேரரசர் நியமிப்பார். பிரதம அமைச்சர் நாட்டின் அமைச்சர்களைத் தெரிவு செய்வதற்கும், பதவியில் இருந்து நீக்குவதற்குமான அதிகாரம் உடையவர்.
# சப்பானிய நாடாளுமன்றம்

## வரலாறு, அமைவிடம்

அரசியல் சட்டப்படி 1889 ஆம் ஆண்டில் இம்பீரியல் டயட் என்ற பெயரில் பாராளுமன்றம் ஏற்படுத்தப்பட்டு செயல்படத் தொடங்கியது. மெய்ஜி அரசியலமைப்பு என்று அழைக்கப்படும் ஜப்பான் நாட்டின் அரசியலைப்பை உருவாக்கி நடைமுறைப்படுத்தும்போது டயட் ஆரம்பிக்கப்பட்டது. தேசிய டயட் கட்டடம் டோக்யோ நகரில் சியோடா என்ற இடத்தில் அமையப்பெற்றுள்ளது.
# பூட்டான் நாடாளுமன்றம்

**பூட்டானின் பாராளுமன்றம்** (திஃசொங்கா மொழி: རྒྱལ་ཡོངས་ཚོགས་ཁང་; Wylie: *rgyal-yongs tshogs-khang*), பூட்டான் அரசரின் கீழ் இரு அவைகளை கொண்டது. 2007ஆம் ஆண்டு வரை ஓரவையை கொண்டிருந்த பாராளுமன்றம், பின்னர் ஈரவை முறைமையை ஏற்றுக் கொண்டது.
# பூட்டான் நாடாளுமன்றம்

## உறுப்பினர்கள்

பாராளுமன்றத்தின் மேலவையில் 25 உறுப்பினர்கள் இருப்பர். பூட்டானில் உள்ள 20 மாவட்டங்களில் இருந்து மாவட்டத்துக்கு ஒருவர் வீதம் 20 உறுப்பினர்கள் தேர்ந்தெடுக்கப்படுகின்றனர். பூட்டானின் சட்ட விதிகளுக்கு உட்பட்டு, ஐவரை பூட்டானின் அரசர் நியமிப்பார். சட்ட மேலவை ஆண்டுக்கு இருமுறையாவது கூட்டப்படுகிறது. உறுப்பினர்கள் கலந்தாலோசித்து, தங்களுக்கான தலைவரையும், துணைத் தலைவரையும் தேர்ந்தெடுக்கின்றனர். சட்ட மேலவையின் உறுப்பினர்கள் அரசியல் கட்சிகளுடன் தொடர்பு வைத்துக் கொள்ளக் கூடாது என்பது சட்ட விதி.  
பாராளுமன்றத்தின் கீழவையான சட்டமன்றத்தில் 55 உறுப்பினர்கள் இருப்பர். பூட்டானின் பாராளுமன்றத் தொகுதிகளை தேர்தல் ஆணையம் வரையறுக்கும். ஒவ்வொரு தொகுதியிலும் அதிக மக்களால் தேர்ந்தெடுக்கப்பட்டவர் அத்தொகுதிக்கான சட்டமன்ற உறுப்பினராவார். பத்து ஆண்டுகளுக்கு ஒரு முறை பாராளுமன்றத் தொகுதிகளின் எல்லைகள் வரையறை செய்யப்படுகின்றன. சட்டமன்றம் ஆண்டுக்கு இரு முறையாவது கூட்டப்படும். சட்டமன்ற உறுப்பினர்கள் தங்களின் வாக்கெடுப்பின் மூலம் சட்டமன்றத்திற்கான சபாநாயகரையும், துணை சபாநாயகரையும் தேர்ந்தெடுக்கின்றனர். சட்டமன்ற உறுப்பினர்கள் அரசியல் கட்சியைச் சார்ந்தவர்களாகவோ, தனி வேட்பாளர்களாகவோ இருக்கலாம். பிரதமராக பதவியேற்பவர் அதிக பட்சம் இரு முறை மட்டுமே பதவியில் இருக்க முடியும். பிரதமரின் ஆலோசனைப்படி, மற்ற அமைச்சர்களையும் அரசரே நியமிப்பார். அனைத்து அமைச்சர்களும் பூட்டானின் குடிமக்களாக இருக்க வேண்டும். ஒரு மாவட்டத்தில் இருந்து அதிகபட்சமாக இரு அமைச்சர்களே தேர்வாக முடியும்.  
பூட்டானின் அரசர் சட்ட முன்வரைவுகளை பார்வையிட்டு, ஒப்புதல் அளிக்கிறார்.
# பூட்டான் நாடாளுமன்றம்

## அதிகாரங்களும் செயல்படும் முறையும்

சட்ட மேலவையும், சட்டமன்றமும் அரசமைப்புச் சட்டத்தில் கூறப்பட்டுள்ள அதிகாரங்களைப் பெற்று, தமக்குரிய பணிகளை செய்ய கடமைப்பட்டுள்ளன., தேசிய சட்டமன்றத்துக்கு தனி சட்டமும் உண்டு. இந்த சட்டங்களில் வாக்கெடுப்பு, செயல்பாடுகள் உள்ளிட்டவற்றைப் பற்றிய குறிப்புகள் உள்ளன. உறுப்பினர்களின் தவறான செயல்பாடுகளுக்கான தண்டனைகளும், பதவி நீக்கத்தைப் பற்றியும் குறிப்புகள் உள்ளன. வாக்கெடுப்புகள் இரு அவைகளிலும் நடத்தப்படும். ஒரு அவையினால் ஏற்படுத்தப்பட்ட முன்வரைவு மற்றொரு அவையில் முப்பது நாட்களுக்குள் ஏற்கப்பட வேண்டும். அடுத்த பாராளுமன்றக் கூட்டத்தில் சட்டமுன்வரைவு சட்டமாக ஏற்கப்படும். அவசர காரியங்கள், நிதித்துறை தொடர்பான சட்டங்கள் அதே கூட்டத்தில் நிறைவேற்றப்படும். எந்தவொரு சட்டமுன்வரைவையும் நீக்கவும், மாற்றியமைக்கவும் அரசருக்கு உரிமை உண்டு. பாராளுமன்றக் கூட்டுக்கூட்டத்தில் ஒருமனதாக ஏற்கப்பட்ட சட்டமுன்வரைவுக்கு அரசர் ஒப்புதல் அளித்தாக வேண்டும்.
# பூட்டான் நாடாளுமன்றம்

## அதிகாரங்களும் செயல்படும் முறையும்

### மற்ற அதிகாரங்கள்

பூட்டானின் சர்வதேச எல்லைகளையும், உட்பிரிவுகளின் எல்லைகளையும் மாற்றியமைக்கும் அதிகாரம் கொண்ட ஒரே அமைப்பு பாராளுமன்றம் மட்டுமே. எல்லைகளை மாற்றியமைக்க மொத்த உறுப்பினர்களில் நான்கில் மூன்று பங்கு உறுப்பினர்களின் ஆதரவு தேவை. உள்ளாட்சிப் பிரிவுகளை மேற்பார்வையிடும் பணியையும் பாராளுமன்றம் மேற்கொள்கிறது.  
அரசின் மீதான நம்பிக்கை வாக்கெடுப்பை நடத்த தேசிய சட்டமன்றத்தின் மூன்றில் ஒரு பங்கு உறுப்பினர்களின் ஆதரவு தேவை. மூன்றில் இருபங்கு உறுப்பினர்களின் ஆதரவு இருந்தால், அரசர் அரசை கலைப்பார்.
# இலபோச்சே

**இலபோச்சே** அல்லது இலபூச்சே (Lobuche அல்லது Lobuje) என்னும் ஊர் நேபாளத்த்தின் வடகிழக்கே உள்ள கும்புப்பகுதியில் எவரெசுட்டு மலைப்பகுதியில் உள்ளது. எவரெசுட்டு மலையடிவார முகாமுக்குத் தென்கிழக்குப் பாதை வழியாக ஏறிச்செல்பவர்கள் கடைசியாக இரவில் தங்க விடுதிவசதிகள் உள்ள ஊர்களில் ஒன்று. இதைவிட்டால் கோரக்கு செப்பு (Gorak Shep) என்னும் ஊரே கடைசியாக விடுதியில் தங்கக்கூடிய ஊர். இங்கிருந்து காலா பத்தர் என்னும் அருகில் உள்ள முகட்டுக்குச்ச்செல்லலாம். இதன் உயரம் 5,545 மீ (18, 192 அடி). இங்கிருந்து எவெரெசுட்டு முகட்டின் அரிய காட்சியைக் காணலாம்.. எவரெசுட்டின் மலையமைப்பின் வடிவால், அதன் அடிவார முகாமில் இருந்து பார்த்தால் முழு முகடும் தெரியாது.  
இலபோச்சே கடல்மட்டத்தில் இருந்து 4,940 மீ (16,210 அடி) உயரத்தில் உள்ளது. இவ்வூர் நேபாளத்தின் தலைநகராகிய காட்டுமாண்டுவில் இருந்து கிழக்கே 150 கி.மீ (93 மைல்) தொலைவில் உள்ளது. இலபோச்சே என்னும் பெயர் இப்பகுதியில் உள்ள ஆளா முகடுகளுக்கும் வழங்குகின்றார்கள்: கிழக்கேயுள்ள இலபோச்சே, மேற்கேயுள்ள இலபோச்சே, வடக்கே திபெத்தில் உள்ள இலபோச்சே காங்கு ஆகியவற்றையும் குறிப்பிடலாம்.  
ஒவ்வோர் ஆண்டும் ஏப்பிரல் மாதம் நூற்றுக்கணக்கான செர்ப்பாக்களும், சுமைதூக்கியாட்களும் இவ்வழியாக எவரெசுட்டு அடிவார முகாமுக்குச் செல்வார்கள். மேமாதத்தில் எவரெசுட்டு முகட்டை ஏறுவதற்குத்தேவையான பயன்பொருட்களை கவரிமான் (யாக்கு என்னும் ஆவினம்) மீதும் பிறவகையாகவும் ஏற்றிச் செல்வார்கள்.  
இங்குள்ள விடுதிகள் மிகவும் எளிமையான வசதிகளே கொண்டுள்ளன. அண்மைய காலங்களில் ஆக்சிசன் வசதிகளும், கம்பியில்லா இணைய வசதிகளும் தொலைதொடர்பு வசதிகளும் ஏற்பட்டுள்ளன.  
ப்பகுதியின் வரைபடம்.]]
# பூட்டானின் அரசமைப்புச் சட்டம்

**பூட்டானின் அரசமைப்புச் சட்டம்** (திஃசொங்கா மொழி: འབྲུག་གི་རྩ་ཁྲིམས་ཆེན་མོ་; Wylie:* 'Druk-gi cha-thrims-chen-mo*) என்னும் சட்டத்தை பூட்டான் அரசாட்சி 2008ஆம் ஆண்டின் ஜூலை பதினெட்டாம் நாளில் ஏற்படுத்தியது. இதை அரசு அதிகாரிகள் கிட்டத்தட்ட ஏழாண்டு காலம் உருவாக்கினார். அரசமைப்புச் சட்டத்தில் மக்களாட்சியை போன்றதொரு ஆட்சியை அமைப்பதற்கான சீர்திருத்தங்கள் ஏற்படுத்தப்பட்டன. இந்த அரசமைப்புச் சட்டம், பவுத்த மதக் கோட்பாடுகள், மனித உரிமைகள், பிற நாட்டு அரசமைப்புச் சட்டங்கள், மக்களின் கருத்துகள், முந்தைய சட்டங்கள் ஆகியவற்றின் அடிப்படையில் அமைக்கப்பட்டுள்ளது. பூட்டானின் அரசமைப்புச் சட்டம், தென்னாப்பிரிக்க அரசமைப்புச் சட்டத்தை பெரிதும் பின்பற்றி இருப்பதாகவும், அதற்கு காரணம் தென்னாப்பிரிக்காவில் மனித உரிமைகளுக்கு வழங்கப்படும் முக்கியத்துவம் என்றும் இளவரசியான சோனம் தேச்சென் வாங்சுக் கூறியுள்ளார்.
# பூட்டானின் அரசமைப்புச் சட்டம்

## கூறுகள்

அரசமைப்புச் சட்டத்தில் கூறப்பட்டுள்ள அடிப்படைக் கூறுகள் கீழே தரப்பட்டுள்ளன.
# பூட்டானின் அரசமைப்புச் சட்டம்

## கூறுகள்

### அடிப்படை

அரசமைப்புச் சட்டம் பூட்டானை மக்களாட்சி, அரசியல்சட்ட முடியாட்சி என்று குறிப்பிடுகிறது. பூட்டான் 20 மாவட்டங்களாகப் பிரிக்கப்பட்டுள்ளது. ஒவ்வொரு மாவட்டமும் நகரங்களையும், வட்டங்களையும் கொண்டிருக்கும். திஃசொங்கா மொழி பூட்டானின் தேசிய மொழியாகும். திசம்பர் பதினேழாம் நால் தேசிய நாளாகும்.  
நாட்டின் உயரிய சட்டமாக அரசமைப்புச் சட்டமாக இருக்கும். இதை மற்றவோ, திருத்தியமைக்கவோ பாராளுமன்றத்துகே அதிகாரம் உண்டு. அரசமைப்புச் சட்டத்துக்கு பின்னரோ, முன்னரோ நடைமுறைக்கு வரும் சட்டம், அரசமைப்புச் சட்டத்துக்கு புறம்பாகவோ, முரணாகவோ இருப்பின் அந்த சட்டம் செல்லாததாகி விடும்.
# பூட்டானின் அரசமைப்புச் சட்டம்

## கூறுகள்

### அரசாட்சியும் அரச குடும்பமும்

ஜிக்மே கேசர் நாம்கியல் வாங்சுக்]]  
பூட்டான் அரசரே நாட்டுத் தலைவர் ஆவார். இவரே பூட்டானின் முப்படைகளுக்கும் தலைவர்.  
அரசர் தன் செயல்பாடுகளை யாரிடமும் நியாயப்படுத்த வேண்டிய அவசியமில்லை. இருந்தபோதும், மக்களின் நலன்கருதி, அரசமைப்புச் சட்டத்தை பாதுகாத்து, அதன்வழி நடக்க வேண்டும்.
# பூட்டானின் அரசமைப்புச் சட்டம்

## கூறுகள்

### பண்பாடு

பூட்டானின் பண்பாட்டு அடையாளம் பௌத்தம் என்று அரசமைப்புச் சட்டத்தில் கூறப்பட்டுள்ளது.  
பண்பாட்டுக் கூறுகளை போற்றுவதற்கான சட்டத்தை பாராளுமன்றம் வரையறுக்கலாம் என்று அரசமைப்புச் சட்டத்தில் கூறப்பட்டுள்ளது.  
இயற்கை வளத்தை பாதுகாக்க நாட்டின் எந்தவொரு பகுதியையும், உயிரிக் காப்பகமாகவோ, தேசியப் பூங்காவாகவோ, பிற பாதுகாக்கப்பட்ட இடங்களாகவோ அறிவிக்க பாராளுமன்றம் சட்டம் இயற்றலாம்.
# தென்னிந்தியாவில் வெள்ளப்பெருக்கு (2015)

தமிழ்நாடு:
ஆந்திரப் பிரதேசம்:
புதுச்சேரி:
| total fatalities = தமிழ்நாடு: 347 (approximate)
ஆந்திரப் பிரதேசம்: 54 ஏறத்தாழ 403 பேர் உயிர் இழந்துள்ளனர். 18 இலட்சம் மக்கள் இடம்பெயர நேரிட்டது. இவ்வெள்ளங்களால் ஏற்பட்டுள்ள சேதங்கள் இந்திய உரூபாய் மதிப்பில் 200 பில்லியனுக்கும் கூடுதலாக இருக்கும் என்று கணிக்கப்பட்டது.
# தென்னிந்தியாவில் வெள்ளப்பெருக்கு (2015)

## பாதிப்புகள்

#### உயிரிழப்புகள்

- தமிழகத்தில் 347 பேர் உயிரிழந்தனர். கடலூரில் மட்டும் 43 பேர் இறந்தனர்.
- ஆந்திராவில் 54 பேர் உயிரிழந்தனர்.
- பாண்டிச்சேரியில் 2 பேர் உயிரிழந்தனர்.
# தென்னிந்தியாவில் வெள்ளப்பெருக்கு (2015)

## பாதிப்புகள்

#### தொழிற்துறைக்கு ஏற்பட்ட சேதங்கள்

கட்டமைப்புச் சேதங்கள், உற்பத்திப் பாதிப்பு, வேலை வாய்ப்பு இழப்பு என்ற வகையில் 14,000க்கும் மேற்பட்ட தொழில் நிறுவனங்கள் பாதிக்கப்பட்டதாக ஆரம்பநிலை கணிப்புகள் தெரிவித்தன. இவற்றுள் ஏறத்தாழ 10,000 நிறுவனங்கள் மிகச்சிறு அமைப்புகளாகும்.
# தென்னிந்தியாவில் வெள்ளப்பெருக்கு (2015)

## பாதிப்புகள்

#### அரசு அமைப்புகளுக்கு ஏற்பட்ட சேதங்கள்

- வெள்ளத்தால் உரூபாய் 883 கோடி இழப்பு ஏற்பட்டதாக தமிழ்நாடு மின்சார வாரியம் அறிவித்தது.
- வெள்ளத்தால் உரூபாய் 115 கோடி இழப்பு ஏற்பட்டதாக தென்னக இரயில்வே அறிவித்தது.
# தென்னிந்தியாவில் வெள்ளப்பெருக்கு (2015)

## பாதிப்புகள்

#### சுற்றுச்சூழலுக்கு ஏற்பட்ட சீர்கேடுகள்

வெள்ளத்தால் பழுதான மற்றும் அடித்துவரப்பட்ட மின்னணுக் கழிவுகள் ஏறத்தாழ 100 டன்கள் எடை கொண்டவை என உத்தேசக் கணிப்புத் தெரிவித்தது.
# தென்னிந்தியாவில் வெள்ளப்பெருக்கு (2015)

## மீட்புப் பணிகள்

### தமிழ்நாடு

#### காஞ்சிபுரம் மாவட்டம்

காஞ்சிபுரம் மாவட்டத்தில் வெள்ளத்தால் பாதிக்கப்பட்ட சுமார் 10 ஆயிரம் பேர் படகுகள் மூலமாக மீட்கப்பட்டனர்.
# தென்னிந்தியாவில் வெள்ளப்பெருக்கு (2015)

## மீட்புப் பணிகள்

### புதுச்சேரி ஒன்றியம்

டிசம்பரில் ஏற்பட்ட வெள்ளத்தின்போது 1000 பேர் வரை மீட்கப்பட்டு நிவாரண முகாம்களில் தங்க வைக்கப்பட்டனர். பாதிக்கப்பட்டோருக்கு 2 இலட்சம் உணவுப் பொட்டலங்கள் வழங்கப்பட்டன. தேசியப் பேரிடர் மீட்புப்படையின் இரண்டு அணிகள் புதுச்சேரியில் இயங்கின. உணவு, குடிநீர், விரிப்பு-போர்வைகள் வழங்குதலில் பல்வேறு தனியார் தொண்டு நிறுவனங்கள் ஈடுபட்டன.
# தென்னிந்தியாவில் வெள்ளப்பெருக்கு (2015)

## மீட்புப் பணிகள்

### ஆந்திரா

மழை, வெள்ளத்தில் உயிரிழந்தவர்களின் குடும்பத்தாருக்கு மாநில அரசு 5 இலட்சம் உரூபாய் நிதியுதவி அளித்தது. மிகவும் பாதிக்கப்பட்ட நெல்லூர் மாவட்டத்தில், 140 புனரமைப்பு முகாம்கள் அமைக்கப்பட்டன. 2 கோடி உரூபாய் மதிப்பிலான உதவிப் பொருட்கள் மீனவர்களுக்கும், நெசவாளர்களுக்கும் இந்த மாவட்டத்தில் அரசால் வழங்கப்பட்டன. இதர அமைப்புகள் உணவுப் பொட்டலங்களையும், விரிப்பு-போர்வைகளையும் வழங்கி உதவின நவம்பர் 24 அன்று 1030 கோடி உரூபாயை வெள்ளச் சேத புனரமைப்புக்காக நடுவண் அரசு ஒதுக்கியது.
# தென்னிந்தியாவில் வெள்ளப்பெருக்கு (2015)

## நிவாரண உதவிகள்

### நடுவண் அரசின் நிவாரண உதவித் தொகைகள்

- 1000 கோடி உரூபாய் நிவாரண உதவித் தொகையை பிரதமர் மோடி அறிவித்தார். டிசம்பர் 3 அன்று வெள்ளப் பாதிப்புகளை பார்வையிட்ட பின்னர் இந்த அறிவிப்பினை அவர் வெளியிட்டார்.
- மழை, வெள்ளத்தில் உயிரிழந்தவர்களின் குடும்பத்தாருக்கு 2 இலட்சம் உரூபாய் உதவித் தொகை வழங்கப்படுமென பிரதமர் மோடி அறிவித்தார்.
# தென்னிந்தியாவில் வெள்ளப்பெருக்கு (2015)

## நிவாரண உதவிகள்

### வெளிநாடுகளின் உதவிகள்

- சீன செஞ்சிலுவைச் சங்க அமைப்பு $50,000 அளவிற்கு நன்கொடை அளித்தது. சீனத் தூதரகம் உரூபாய் 5 இலட்சத்தை நன்கொடையாகத் தந்தது.
# மும்பை வெள்ளம் 2005

மும்பை வெள்ளம் 2005 என்பது இந்தியாவில் மகாராஷ்டிரா மாநிலத்தில் குறிப்பாக மாநில தலைநகரான மும்பை நகரத்தில் ஏற்பட்ட மழை வெள்ளத்தை குறிப்பதாகும். இதில் 1000 த்துக்கும் மேற்பட்டோர் உயிரிழந்தனர். இந்த வெள்ளமானது 26 ஜூலை 2005 ஆம் ஆண்டு நிகழ்ந்த 24 மணிநேர தொடர் மழையின் விளைவாக ஏற்பட்டது. 26 ஜூலை அன்று பெய்த மழையளவு 644 மில்லிமீட்டர் ஆகும்.
# மும்பை வெள்ளம் 2005

## பாதிப்புகள்

- முதல் முறையாக மும்பை சத்ரபதி சிவாஜி பன்னாட்டு விமான நிலையம் 30 மணிநேரத்துக்கு மேலாக மூடப்பட்டது. தோரயமாக 700 விமானங்கள் வரை ரந்துசெய்யப்பட்டது.
- .in என்ற வலை முகவரி சேவையை வழங்கிய பல மும்பை சர்வர்கள் செயலிழந்தன.
- 52 உள்ளூர் ரயில்களும், 37,000 ஆட்டோ ரிக்க்ஷாக்களும் , 4000 டாக்ஸி வண்டிகளும், 10,000 கனரக வாகனங்களும் பாதிப்புக்குள்ளாயின.
# கெய்லோங்சியாங்

**ஹெய்லோங்ஜியாங்** அல்லது **கெய்லோங்சியாங்** அல்லது **ஹேலொங்சியாங்** (, ) என்பது சீன மக்கள் குடியரசைச் சேர்ந்த நாட்டின் வடகிழக்கில் உள்ள மாகாணங்களுள் ஒன்று. "ஹெய்லோங்ஜியாங்" என்பதன் பொருள் கறுப்பு டிராகன் ஆறு என்பதாகும். இது அமூர் ஆற்றுக்கு சீனர்கள் சூட்டிய பெயராகும்.  
ஹெய்லோங்ஜியாங்கின் எல்லைகளாக தெற்கில் ஜிலிங் மேற்கில் உள் மங்கோலியா மாகாணங்களும் வடக்கு மற்றும் கிழக்கில் இரசிய நாடும் உள்ளன. தெற்கில் சீன மக்கள் குடியரசையும் வடக்கில் ரசியாவையும் கொண்ட அமூர் ஆறு இவ்விரு நாடுகளையும் பிரிக்கும் எல்லையாக உள்ளது.
# கெய்லோங்சியாங்

## வரலாறு

பண்டைய காலத்தைய கற்றறிந்த நாகரிகங்களிடமிருந்து வெகுதொலைவில் ஹெய்லோங்ஜியாங் அமைந்திருந்ததால் இப்பகுதியைப்பற்றிய தகவல்கள் குறைவாக உள்ளன. பண்டைய சீனப்பதிவுகள் மற்றும் பிறசான்றுகளின்படி ஹெய்லோங்ஜியாங்கில் புயியோ, மொஹெ, கித்தான் போன்ற வாழ்ந்துள்ளனர். மங்கோலிய தோங்கு மக்கள் உள் மங்கோலியா மற்றும் ஹெய்லோங்ஜியாங்கின் மேற்கு பகுதியில் வாழ்ந்துள்ளனர். சில மன்சு அல்லது மங்கோலியப் பெயர்கள் உள்ளன. ஹெய்லோங்ஜியாங்கின் கிழக்கு பகுதி பால்ஹாயி அரசால் ஏழாம் நூற்றாண்டு முதல் பத்தாம் நூற்றாண்டுக்கு இடைக்காலப்பகுதியில் ஆளப்பட்டது. வடக்கு சீனா முழுவதும் ஆண்டுவந்த சீனாவின் ஜின் மரபின் (1115-1234) தோற்றம் நவீன ஹெய்லோங்ஜியாங்கின் எல்லைகளுக்குள் உள்ளது.
ஹெய்லோங்ஜியாங்கிக்கான ஆட்சியமைப்பு 1683 இல் மஞ்சு இனக்குழுவின் சிங் அரசமரபு காலத்தில், சீனாவின் வடமேற்கு பகுதியில் உள்ள ஜிலின் மாகாணத்தில் உருவாக்கப்பட்டது.
# கெய்லோங்சியாங்

## நிலவியல்

ஹெய்லோங்ஜியாங் பல்வேறுபட்ட நிலப்பகுதிகளைக் கொண்டது. மாகாணத்தின் பெரும்பகுதி பெரிய கிங்கான் மலைத்தொடர் மற்றும் சிறிய கிங்கான் மலைத்தொடர், சான்குவாங்கய் மலைகள், லவோயி மலைகள், வாண்டா மலைகள் போன்றவை நிலவியல்ரீதியாக ஆதிக்கம் செலுத்துகின்றன. மாகாணத்தின் மிக உயர்ந்த சிகரம் ஜிலின் மாகாணத்தின் எல்லையில் 1,690 மீட்டர் (5,540 அடி) உயரம் கொண்ட தாதுடிங்சி மலையாகும். பெரிய வாண்டா மலைத்தொடரில் சீனாவின் மீதமுள்ள பெரிய கன்னிக் காட்டை கொண்டு, சீனாவின் முதன்மையான வனவியல் தொழில் பகுதியாக உள்ளது. மாகாணத்தின் கிழக்கு மற்றும் தென்மேற்குப் பகுதிகள் ஒப்பீட்டளவில் உயரத்தில் குறைவாகவும் சமதளமாகவும் உள்ளன.  
இது ஒரு ஈரப்பத கண்ட தட்பவெப்பநிலை கொண்டதாக உள்ளது எனினும் தொலைதூர வடக்குப்பகுதிகளில் துணைவடதுருவப் பருவநிலை நிலவுகின்றது. இங்கு குளிர்காலம் நீண்டதாகவும் கடுமையாகவும் கோடைக்காலம் குறுகியதாகவும் இதவெப்பமாகவும் இருக்கும். சனவரி மாத சராசரி வெப்பநிலை -31 முதல் -15 ° செல்சியஸ் (−24 முதல் 5 °பாரங்கீட்) வரை இருக்கும். கோடையில் சராசரி சூலைமாத வெப்பநிலை 18 முதல் 23 ° செல்சியஸ் (64 முதல் 73 °பாரங்கீட்) வரை இருக்கும். ஆண்டு சராசரி மழையளவு 400 முதல் 700 மில்லி மீட்டர் (16 முதல் 28 அங்குலம்) கோடைக் காலத்தில்தான் மிகுதியாக மழை பொழிகிறது. ஆண்டு முழுவதும் தெளிவான வானிலை காணப்படுகிறது.  
மாகாணத்தின் பெரிய நகரங்கள் ஹார்பின், தாச்சிங், சிசிஹார், மூதஞ்சியாங், சியமூசு, சீஸீ, ஷுங்யாசென், ஹுகாங், சீதைஹு, யீச்சூன், ஹைய்ஹு ஆகும்.
# கெய்லோங்சியாங்

## போக்குவரத்து

38,000 கிலோ மீட்டர் நீளத்திற்குப் புதிய சாலைகளை உருவாக்கி ஹெய்லோங்ஜியாங்கின் மொத்த சாலைகளின் நீளம் 2.3 மில்லியன் கிலோமீட்டராக விரிவாக்கும் ஒரு சாலை மற்றும் நெடுஞ்சாலைத் திட்டம் 2006 இல் ஏற்றுக்கொள்ளப்பட்டது.  
இம்மாகாணத்தில் ஆசிய-ஐரோப்பா கண்டப்பாலத்தின் ஒருபகுதி உள்ளிட்ட 5,300 கிலோமீட்டர் நீள 60 தொடர்வண்டி பாதைகள் உள்ளன. ஹார்பின்-தாலியென் அதிவிரைவுத் தொடர்வண்டிப் போக்குவரத்து பணிகள் 2012 இல் முடிக்கப்பட்டது. ஹெய்லோங்ஜியாங் மாகாணத்தின் தலைநகரான ஹார்பினில் இருந்து நீண்டு 23 நிறுத்தங்களுடன் சாங்சுவன் மற்றும் ஷென்யாங் வழியாக லியோனிங் மாகாணத்திலுள்ள தாலியென் வரை முடிவடைகிறது. இதில் 2020 ஆம் ஆண்டில் ஆண்டுக்கு 37 மில்லியன் மக்களும், 2030 இல் ஆண்டுக்கு 51 மில்லியன் மக்களும் பயணிப்பார்கள் என்று எதிர்பார்க்கப்படுகிறது.  
மாகாணத்தின் முதன்மையான வானூர்தி நிலையங்கள், ஹார்பின் தைப்பிங் பன்னாட்டு வானூர்தி நிலையம், சிசிஹார் வானூர்தி நிலையம் , மூதஞ்சியாங் வானூர்தி நிலையம், சியமூசு வானூர்தி நிலையம், ஹைய்ஹு வானூர்தி நிலையம் ஆகியனவாகும். ஒவ்வொரு ஆண்டும் ஆறு மில்லியன் பயணிகளைக் கையாளும் திறன் கொண்ட ஹார்பின் பன்னாட்டு வானூர்தி நிலையம் எழுபதுக்கும் மேற்பட்ட உள்நாட்டு மற்றும் பன்னாட்டு நகரங்களை இணைக்கின்றது.
# கெய்லோங்சியாங்

## பொருளாதாரம்

வேளாண்மையை இப்பகுதியில் நிலவும் அதன் குளிர் காலநிலை கட்டுப்படுத்துகிறது. இங்கு சோயாபீன்ஸ், மக்காச்சோளம், கோதுமை, உருளைக்கிழங்கு ஆகியவைற்றை அடிப்படையாகக் கொண்ட வேளாண்மை நடக்கிறது. இங்கு பணப்பயிர்களான பீட்ரூட் , ஆளி விதை, சூரியகாந்தி ஆகியவையும் விளைவிக்கப்படுகினறன.  
ஹெய்லோங்ஜியாங் மாகாணத்தில் மரம் வெட்டும் தொழில் குறிப்பிடத்தக்கதாக உள்ளது. குறிப்பாக பைன் மரம், கொரிய பைன் மரம், லார்ச் மரம் ஆகியன முதன்மையான மரங்கள் ஆகும். மாகாணத்தில் வனவளம் பெரும்பாலும் தாசிங்கான் மலைகள் மற்றும் சியாவோசிங்கான் மலைகள் போன்ற பகுதிகளில் உள்ளது. இக்காடுகள் பல விலங்கு இனங்களின், குறிப்பாக சைபீரியப் புலி, செந்தலைக் கொக்கு, லின்க்ஸ் பூனை ஆகியவற்றின் உறைவிடமாக உள்ளது.  
ஹெய்லோங்ஜியாங் மாகாணத்தில் மந்தைக் குதிரைகள் மற்றும் கால்நடைகள் மையமாக உள்ளது; மாகாணத்தில் பால் மாடுகள் பெரிய எண்ணிக்கையில் உள்ளன. சீனாவின் அனைத்து மாகாணங்களைவிட இங்கு பால் உற்பத்தி மிகுதியாக உள்ளது.
பெட்ரோலியம் ஹெய்லோங்ஜியாங்கின் பெரும் முக்கியத்துவம் வாய்ந்த கனிமம் ஆகும். மாகாணத்தின் தாச்சிங் எண்ணெய் வயல்கள் சீனாவின் பெட்ரோலிய உற்பத்தியில் ஒரு முதன்மை இடத்தை வகிக்கிறது. மேலும் நிலக்கரி, தங்கம், கடுங்கரி போன்றவை மாகாணத்தில் கிடைக்கும் இதர முதன்மையான கனிமங்கள் ஆகும். ஹெய்லோங்ஜியாங் மாகாணம் காற்றாலை மின்சார உற்பத்தி ஆற்றல் உள்ள பகுதியாகும். இம்மாகாணத்தின் காற்றாலை ஆற்றல் சதுர மீட்டருக்கு 200 வாட் ஆகும்.  
ஹெய்லோங்ஜியாங் வடகிழக்கு சீனாவின் பகுதியாக உள்ளது, இம்மாகாணம் பாரம்பரிய தொழில்துறையை அடிப்படையாககொண்டது. தற்போது நிலக்கரி, பெட்ரோலியம், மரம் வெட்டுதல், பொறிகள், உணவு ஆகியவற்றின் மீது கவனம் செலுத்தி வருகிறது. இதன் அமைவிடத்தால் ஹெய்லோங்ஜியாங் உரசியாவுடனான தொழில் தொடர்புக்கு ஒரு முக்கியமான நுழைவாயிலாக உள்ளது.
# கெய்லோங்சியாங்

## மக்கள் வகைப்பாடு

ஹெய்லோங்ஜியாங் மாகாணத்தின் பெரும்பான்மையான மக்கள் ஹான் சீனர், மற்ற இன சிறுபான்மையினர் மஞ்சு இனக்குழு, கொரியர்கள், மங்கோலியர், ஊய் மக்கள், தவோர் மக்கள், சீபோ மக்கள், எலுன்சுன் மக்கள், ஹுஜு மக்கள், ரஷ்யர்கள் ஆவர்.  
இங்கு மக்கள் விடுதலை இராணுவ சேவையிலுள்ளோர் உள்ளடக்கப்படவில்லை.
# கெய்லோங்சியாங்

## சமயம்

ஹெய்லோங்ஜியாங்கிலுள்ள மக்களில் பெரும்பாலானோர் சமயம் அல்லாதவர்களாகவோ அல்லது சீன நாட்டுப்புற மதங்களான, தாவோயியத்தை கடைபிடிப்பவர்களாகவோ உள்ளனர். பல மஞ்சு மக்கள் மன்சு ஷமானிஸத்தைப் பின்பற்றுகின்றனர். சீன புத்தம், திபெத்திய பௌத்தம் ஆகியன இம்மாகாணத்தில் முதன்மை இடம்பெற்றுள்ளன.
# சென்னையில் செயல்படும் தானுந்து தொழிற்சாலைகள்

சென்னை நகரம் ஆசியா கண்டத்தின் டெட்ராய்ட் என்று அழைக்கப்படுகிறது. இந்தியாவில் உற்பத்தி செய்யப்படும் வாகனங்களில் 40 சதவீதம் சென்னை நகரிலேயே உற்பத்தி செய்யப்படுவதே இதற்கு காரணமாகும். உலகின் பல முன்னணி தொழில் நிறுவனங்களும் சென்னையில் தொழிற்சாலை அமைத்துள்ளன.
# சென்னையில் செயல்படும் தானுந்து தொழிற்சாலைகள்

## சென்னையில் தானுந்து தொழிற்சாலைகள்

- அசோக் லேலண்டு
- பிஎம்டபிளியு
- டெய்ம்லர்
- ரினால்ட்-நிசான்
- விஸ்டியோன்
- மஹிந்திரா
- யாமஹா
- போர்ட்
- ஹுண்டாய்
- போர்ஸ் மோட்டார்ஸ்
- ஹிந்துஸ்தான் மோட்டார்ஸ்
- ராயல் என்ஃபீல்ட்
# பன்னாட்டு கணித ஒன்றியம்

**பன்னாட்டு கணித ஒன்றியம்** (*International Mathematical Union*) பன்னாட்டளவில் கணிதத்தை மேம்படுத்த ஏற்படுத்தப்பட்ட அரசுசாரா அமைப்பாகும். பெர்லினைத் தலைமையகமாகக் கொண்ட இதன் தற்போதைய தலைவர் ஷிகெஃபுமி மொரி. இவ்வமைப்பு பல நாடுகளில் உறுப்பினர்களைக் கொண்டுள்ளது. இதற்கான நிதி பல்வேறு அமைப்புகளின் கொடைகள் மூலமும் திரட்டப்படுகிறது. இதனோடு பன்னாட்டு அறிவியல் ஒன்றியமும் இணைந்து செயலாற்றுகிறது. பல நாடுகளின் தேசிய கணித கழகம் பன்னாட்டு கணித ஒன்றியத்துடன் ணைக்கப்பட்டுள்ளது. இதன் மூலம் சர்வதேச அளவில் கணித வளர்ச்சி மேம்படுத்தப்படுகிறது. சிறப்பாக செயலாற்றுபவர்களுக்கு சர்வதேச அளவில் பரிசும் வழங்கப்படுகிறது.
# ஜார்ஜியாவின் குடியரசுத் தலைவர்

**ஜோர்ஜியா நாட்டு குடியரசுத் தலைவர்** ஜோர்ஜியாவின் நாட்டுத் தலைவர் ஆவார். இவரே அரசின் உயரதிகாரியும் ஆவார் சோவியத் ஒன்றியத்தில் இருந்து விடுதலை பெற்றதில் இருந்து குடியரசுத் தலைவர் பதவி செயல்பாட்டில் இருக்கிறது. குடியரசுத் தலைவர் ஐந்தாண்டு காலம் பதவியில் இருப்பார். 2013ஆம் ஆண்டு முதல் ஜியோர்ஜி மார்கவேலாஷ்விலி என்பவர் குடியரசுத் தலைவராக பதவியில் உள்ளார்.